Z A P I S N I K
sa 28. sjednice Općinskog vijeća

Općine Podravske Sesvete, održane dana 
12. kolovoza 2020. godine

u prostorijama Općine, Ivana Mažuranića 1
         Sjednica je sazvana putem saziva KLASA: 021-05/20-01/02, URBROJ: 2137/24-20-2 od 4. kolovoza  2020. godine.
         Sjednicu je otvorio predsjednik Općinskog vijeća Vlado Halusek u 19.30 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                1. Darko Štefanić
2. Vlado Halusek  
3. Silvana Kolar                                                           
4. Tomislav Kovačić
5. Zlatko Miloš 

6. Dražen Nađ
7. Branko Rođak
8. Renata Štefec 
9. Vladimir Tudić 

10. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 27. sjednice Općinskog vijeća Općine Podravske Sesvete

             Vijećnik Branko Rođak traži da se u Zapisniku pod 6. točkom Dnevnog reda u raspravi oko rušenja lipe napiše da je rekao „da je spreman prvi stati s traktorom ispod lipe da spriječi rušenje, na što mu je zamjenik načelnika odgovorio neka on stane pod lipu umjesto traktora, a da će ju on rušiti.“
             S obzirom da više nije bilo rasprave predsjednik konstatira da je uz nadopunu vijećnika Branka Rođaka,  Zapisnik sa 27. sjednice Općinskog vijeća jednoglasno prihvaćen.
                                                  AKTUALNI SAT     
Zlatko Miloš: Općina ima ugovor sa Sanitacijom Koprivnica o deratizaciji, ali ta sredstva koja oni postavljaju ništa ne vrijede. Miševi i štakori to neću jesti pogotovo ako u kućanstvu ima druge stočne hrane. Općina to mora platiti, a nema efekta i moramo dodatno kupovati druga sredstva u trgovinama. Sve je dobro dok se ne pojave neke bolesti za koje znamo da šire miševi i štakori. Da li se može od Sanitacije tražiti da promjene sredstva koja bi bila učinkovita?

Dražen Nađ: Rabe se sredstva koja su najmanje agresivna i dozvoljena, a ako se primjeti da nema efekta može se zatražiti ponovna deratizacija.

Mladen Sitek: Ugovor je sklopljen s certificiranom ustanovom za tu vrstu posla i zatražit ćemo mišljenje od njih zašto sredstvo nije djelotvorno i da li se to može promijeniti u deratizaciji za iduću godinu. 
Vlado Halusek: Da li će se vršiti špricanje komaraca?

Mladen Sitek: U tijeku je ugovaranje, a početkom tjedna ćemo znati kada će biti dezinsekcija i tome će mještani biti na vrijeme obaviješteni.

Vlado Halusek: Što je sa stazom u Preku?
Mladen Sitek: U izvješću načelnika su opisane faze svih projekata, pa tako i staze. Ugovorena su sredstva za sufinanciranje, a u jesen kreće javna nabava za izgradnju. Po završetku projekta vijeće će putem izvještaja načelnika biti također obaviješteno o tijeku i realizaciji projekta.

Branko Rođak: Što se poduzima s psima lutalicama jer ih ponovno ima po mjestu i čine štetu?

Mladen Sitek: Imamo ugovor s ustanovom za zbrinjavanje pasa i plaćamo mjesečnu rezervaciju. Neki se uspiju udomiti, a neki se moraju odvesti što je dodatni trošak općine.

Branko Rođak: Na prošloj sjednici zamjenik načelnika je govorio da su lipe rušene zbog starosti i da se tri lipe kod igrališta neće rušiti, a sad je srušena lipa kod igrališta koja je zdrava, narušen je izgled sela, znači opet nam se lagalo. 

Mladen Sitek: To nije pitanje već konstatacija.

Branko Rođak: Inače nisam zadovoljan sa odgovorima na moja pitanja.
Bio je objavljen natječaj za dodjelu stana. Na temelju čega je stan dodijeljen, tko je donio odluku o dodjeli stana, na temelju čega je formirana cijena, tko je donio odluku o cijeni i kad su te odluke donesene? Tražim da mi se te odluke i dostave. Prije par godina na vijeće se dao prijedlog za dodjelu stana, a sad je to mogao napraviti načelnik, pa me zanima što je od toga ispravno?
Mladen Sitek: Na postavljeno pitanje dobit ćeš pisani odgovor.

Ivan Šerbeđija: Da li se osjećate odgovorni što u selu nije postavljena led rasvjeta?

Mladen Sitek: Odluka je bila na sjednici vijeća ali većinom glasova nije izglasana.

Vlado Halusek: O tome smo razgovarali da se moglo jeftinije napraviti, a ne za dva milijuna.

Dražen Nađ: Što je sa suradnjom s Draftom, koji se projekti s njima rade, a ako se ne rade zašto je to tako?
Mladen Sitek: Općina je i dalje vlasnik, ali ove godine ih ne sufinanciramo. Dok smo usporedili cijenu usluge i ostvarene projekte zaključili smo da druge općine imaju daleko više realiziranih projekata. Sada svaka općina ima jednaki udio, a mi smo inzistirali na troškovniku  prema stvarnim potrebama svake općine. Uvijek smo mi bili zadnji kod prijava projekata i sve se radio u zadnji čas. Tražili smo da i zapošljavanje bude ravnomjerno iz svakog područja ali uvijek smo stavljeni pred gotov čin. Osobno sam se angažirao oko provođenja mjere 7.2.6. za poljoprivrednike ali nije bilo efekta.
    S obzirom da više nije bilo pitanja niti rasprave Aktualni sat je završen u 20.00 sati.
   Općinski načelnik predlaže dopunu Dnevnog reda s točkom „Odluka o određivanju pravnih osoba od interesa za sustav civilne zaštite Općine Podravske Sesvete“ s prijedlogom da to bude 14. točka Dnevnog reda.

    Predsjednik vijeća predlaže dopunu Dnevnog reda s točkom „Zaključak o odnosu općinskog načelnika i Općinskog vijeća Općine Podravske Sesvete“ sa prijedlogom da to bude 15. točka Dnevnog reda.
      Nakon provedenog glasovanja predsjednik konstatira da je jednoglasno s 10 glasova „ZA“  usvojen prijedlog nadopune Dnevnog reda s 14. točkom „Odluka o određivanju pravnih osoba od interesa za sustav civilne zaštite Općine Podravske Sesvete“.
      Nakon provedenog glasovanja predsjednik konstatira da je sa 7 glasova „ZA“ i 3 glasa „PROTIV“ usvojen prijedlog nadopune Dnevnog reda s 15. točkom „Zaključak o odnosu općinskog načelnika i Općinskog vijeća Općine Podravske Sesvete“.
      Predsjednik vijeća daje na glasovanje Dnevni red s usvojenim dopunama, te nakon provedenog glasovanja  konstatira da je sa 7 glasova „ZA“ i 3 glasa „PROTIV“  Dnevni red usvojen i glasi:
                                                 D N E V N I   R E D:
1. Polugodišnji izvještaj o izvršenju Proračuna Općine Podravske Sesvete za 2020. godinu

2. Odluka o pokretanju postupka izrade Plana razvoja Općine Podravske Sesvete za razdoblje 2021. do 2027. godine 

3. Informacija o uvjetima za početak rada Dječjeg vrtića „Leptirići“ Podravske Sesvete
4. Odluka o davanju prethodne suglasnosti na Statut Dječjeg vrtića „Leptirići“ Podravske Sesvete
5. Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Leptirići“ Podravske Sesvete
6. Odluka o proglašenju Dječjeg vrtića „Leptirići“ Podravske Sesvete ustanovom od posebnog interesa za Općinu Podravske Sesvete

7. Plan mreže dječjih vrtića na području Općine Podravske Sesvete

8. Odluka o davanju suglasnosti na Pravilnik o upisu djece i ostvarivanju prava i obveza korisnika usluga u Dječjem vrtiću „Leptirići“ Podravske Sesvete

9. Odluka o cijeni usluga Dječjeg vrtića „Leptirići“ Podravske Sesvete

10. Odluku o načinu utvrđivanja osnovne plaće radnika u Dječjem vrtiću „Leptirići“ Podravske Sesvete

11. Izvješće o provedbi Plana gospodarenja otpadom Općine Podravske Sesvete za razdoblje od 2017. do 2022. godine za 2019. godinu
12. Izvješće o radu općinskog načelnika Općine Podravske Sesvete za razdoblje od 1. siječnja do 30. lipnja 2020. godine
13. Zaključak o usvajanju Izvješća o korištenju sredstava Proračunske zalihe za razdoblje
      od 1. ožujka do 31. srpnja 2020. godine  
14. Odluka o određivanju pravnih osoba od interesa za sustav civilne zaštite Općine
      Podravske Sesvete

      15. Zaključak o odnosu općinskog načelnika i Općinskog vijeća Općine Podravske
            Sesvete
16. Razno  
Točka 1.
Polugodišnji izvještaj o izvršenju Proračuna Općine Podravske Sesvete za 2020. godinu
***************************************************************************
        Predsjednik vijeća otvara raspravu i navodi da su iz kluba NK Drava tražili objašnjenje zašto im nisu isplaćena sredstva koja su izglasana u proračunu. Da li su sredstva isplaćena i ako nisu do kada će biti?
        Zamjenik načelnika odgovara da je zbog situacije s korona virusom natječaj za financiranje udruga bio odgođen do 30.06.2020. godine, a ugovaranje je bilo u 7. mjesecu tako da u polugodišnjem izvještaju niti ne mogu biti ta sredstva iskazana.

        Vijećnik Dražen Nađ postavlja pitanje da li su u stavci sitnog inventara uključene kante na što mu računovodstvena referentica odgovara da jesu. Nadalje, postavlja pitanje što je u iznosu 250.000,00 kuna za montažne tribine, a računovodstvena referentica odgovara da je to iznos cjelokupnog projekta. Na pitanje zašto je na stavci za poduzetništvo nula kuna, računovodstvena referentica odgovara da će realizacije biti u idućem polugodištu. Vijećnik Dražen Nađ također izražava žaljenje što se krenulo s projektom lifta jer će kasnije biti skupo održavanje. Zamjenik načelnika odgovara da projekt nije započet jer još nismo dobili odluku o financiranju.
        S obzirom da više nije bilo rasprave predsjednik vijeća provodi glasovanje i konstatira da je sa 6 glasova „ZA“ i 4 glasa „SUZDRŽANI“  donijet Polugodišnji izvještaj o izvršenju
Proračuna Općine Podravske Sesvete za 2020. godinu, koji je sastavni dio izvornika ovog Zapisnika.
                                                                    Točka 2.

Odluka o pokretanju postupka izrade Plana razvoja Općine Podravske Sesvete za
                                            razdoblje 2021. do 2027. godine 

*******************************************************************

       Predsjednik vijeća otvara raspravu.

       Zamjenik načelnika ističe da je pored toga što je donošenje ove odluke zakonska odredba, Plan razvoja je potreban i kod apliciranja na natječaje preko EU fondova, te da mora biti kvalitetno napravljen.

       S obzirom da nije bilo rasprave nakon provedenog glasovanja predsjednik konstatira da je jednoglasno sa 10 glasova „ZA“ donijeta Odluka o pokretanju postupka izrade Plana razvoja Općine Podravske Sesvete za razdoblje 2021. do 2027. godine, koja je ujedno i sastavni dio izvornika ovog Zapisnika.                   

                                                                     Točka 3.
  Informacija o uvjetima za početak rada Dječjeg vrtića „Leptirići“ Podravske Sesvete
**************************************************************************
         Predsjednik vijeća otvara raspravu.
         Zamjenik načelnika daje informaciju da je dječji vrtić kompleksan projekt. Završena je izgradnja i trenutno je fazi provođenja tehničkog pregleda. Sva je dokumentacija spremna za podnošenje zahtjeva županiji za početak rada. Realno je da će vrtić početi s radom krajem rujna ili početkom listopada, ali službena objava bit će nakon provedenog tehničkog pregleda.
          Na pitanje vijećnice Silvane Kolar tko je pisao Program rada, pročelnik odgovara da je to radila gospođa Snježana Tišljarić, te da je na program dobivena suglasnost od strane Ministarstva.

          Na pitanje vijećnika Branka Rođaka koliko je plaćena izrada programa, zamjenik načelnika odgovara da će dobiti pisani odgovor.

          Zamjenik načelnika postavlja pitanje vijećniku Branku Rođaku koji je kao predsjednik vijeća potpisao odluku o izgradnji vrtića, a sada misli da on nije potreban, zbog čega u apliciranom troškovniku izgradnje vrtića nije bila navedena isprojektirana oprema kuhinje i vanjska oprema što je to sada dodatni trošak općine.

          Vijećnik Branko Rođak odgovara da je laž da je on bio protiv vrtića, da je bio suzdržan samo kod odluke o zaduživanju kod banke, a dodatne odgovore reči će pod točkom Razno.
          Vijećnica Silvan Kolar postavlja pitanje da li će roditelji morati sufinancirati i potrošni materijal potreban za rad s djecom, jer neke općine to financiraju, a neke ne pa roditelji sami kupuju materijal.

           Zamjenik načelnik odgovara da planove radi ravnateljica, te da će se takve stvari rješavati u proračunu vrtića.

             Nakon kraće rasprave oko imenovanja privremenog ravnatelja i ravnatelja djećjeg vrtića zaključena je točka dnevnog reda.
Točka 4.

Odluka o davanju prethodne suglasnosti na Statut
Dječjeg vrtića „Leptirići“ Podravske Sesvete
**************************************************************************
        Predsjednik vijeća otvara raspravu te daje primjedbe i traži pojašnjenja po člancima 14., 19., 32., 41., 46 i 49. Statuta.
        Odgovore i obrazloženja daje pročelnik koje predsjednik vijeća prihvaća.

        S obzrom da više nije bilo rasprave  predsjednik vijeća provodi glasovanje i konstatira da 
je jednoglasno sa 10 glasova „ZA“ donijeta Odluka o davanju prethodne suglasnosti na Statut

Dječjeg vrtića „Leptirići“ Podravske Sesvete, koja je sastavni dio izvornika ovog Zapisnika.
                                                                   Točka 5.

Odluka o davanju prethodne suglasnosti na Pravilnik o unutarnjem ustrojstvu i način rada Dječjeg vrtića „Leptirići“ Podravske Sesvete
**************************************************************************
       Predsjednik vijeća otvara raspravu. 
       Vijećnica Silvana Kolar pita da li se ima u planu zaposliti na pola radnog vremena pedagog, psiholog i zdravstveni djelatnik.

        Zamjenik načelnika odgovara da se za te poslove moramo usuglasiti sa drugim vrtićima  koje bi navedeni djelatnici radili za više vrtića.

       S obzirom da više nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o davanju prethodne suglasnosti na Pravilnik o unutarnjem ustrojstvu i način rada Dječjeg vrtića „Leptirići“ Podravske Sesvete, koja je ujedno i sastavni dio izvornika ovog Zapisnika.
Točka 6.

Odluka o proglašenju Dječjeg vrtića „Leptirići“ Podravske Sesvete ustanovom od posebnog interesa za Općinu Podravske Sesvete
**************************************************************************
      Predsjednik vijeća otvara raspravu.

      S obzirom da nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o proglašenju Dječjeg vrtića „Leptirići“ Podravske Sesvete ustanovom od posebnog interesa za Općinu
Podravske Sesvete, koja je sastavni dio izvornika ovog Zapisnika.
                                                                   Točka 7.

            Plan mreže dječjih vrtića na području Općine Podravske Sesvete
**************************************************************************
       Predsjednika vijeća otvara raspravu.

       S obzirom da nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijet Plan mreže dječjih vrtića na području Općine Podravske Sesvete, koji je sastavni dio izvornika ovog Zapisnika.
Točka 8.

Odluka o davanju suglasnosti na Pravilnik o upisu djece i ostvarivanju prava i obveza korisnika usluga u Dječjem vrtiću „Leptirići“ Podravske Sesvete

**************************************************************************
        Predsjednik vijeća otvara raspravu.
        Općinski načelnik dao je amandman na stavak 2. članka 5. vezano uz prednost pri upisu u redovite programe koje određuje Dječji vrtić prema vrsti kriterija broju bodova.
        Nakon rasprave oko kriterija „djeca roditelja žrtava i invalida domovinskog rata“ za koju je predložen direktan upis, i rasprave oko kriterija „djeca s teškoćama u razvoju (rješenje prvostupanjskog tijela vještačenja CZSSA) predsjednik vijeća predlaže da se provjere zakonske odredbe da li se kriteriji mogu ograničiti na područje naše općine ili se može umjesto direktnog upisa odrediti bodovanje.

         S obzirom da više nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o davanju suglasnosti na Pravilnik o upisu djece i ostvarivanju prava i obveza korisnika usluga u Dječjem vrtiću „Leptirići“ Podravske Sesvete, koja je sastavni dio izvornika ovog Zapisnika.
                                                                   Točka 9.

   Odluka o cijeni usluga Dječjeg vrtića „Leptirići“ Podravske Sesvete

**************************************************************************
    Predsjednik vijeća otvara raspravu.

    Pročelnik pojašnjava da je izvršena izmjena članka 5. samo na način da su stavljene crtice  kod nabrajanja cijene usluge koju plaćaju roditelji radi bolje preglednosti i jasnoće.
    Vijećnik Branko Rođak predlaže da prva godina vrtića za našu djecu bude besplatna, a dalje će se vidjeti kako će biti, koliko će djece doći u vrtić i kako će roditelji biti zadovoljni.
     Vijećnica Silvana Kolar naglašava da vrtić pruža uslugu i da ima troškove, te iz svojeg osobnog iskustva u radu u dječjem vrtiću zaključuje da bi se trebala plaćati makar minimalna cijena jer ako vrtić nema dovoljno sredstava onda se mora štedjeti na djeci.
     Zamjenik načelnika slaže se s mišljenjem vijećnice Silvane Kolar, te naglašava da i drugi vrtići nisu besplatni, do sada je puno sredstava uloženo u izgradnju i opremanje vrtića i pomalo je neodgovorno predlagati da vrtić bude besplatan. Vjerojatno neće biti kritika ako će se vrtić plaćati jer bi se time podmirili barem troškovi za hranu i dijelom za režije. Predlaže da se ovakva odluka prihvati.

      Vijećnik Branko Rođak ostaje kod svojeg prijedloga i navodi ne iz političkih razloga već radi toga što su ljudi dugo čekali taj vrtić, na kakve stvari su se trošili novci nitko ne pita, a sad bi trebali naplaćivati od djece. 
       Zamjenik načelnika odgovara da je vijećnik Branko Rođak zadnji koji bi trebao iznositi takve teze jer je bio u dva mandata predsjednik vijeća bivše vlasti i imali su priliku davno izgraditi vrtić koji bi bio puno godina besplatan, a nisu to napravili.

        Vijećnica Silvana Kolar iznosi probleme i situacije u radu i ponašanju roditelja u dječjem vrtiću u kojem radi.
         S obzirom da više nije bilo rasprave predsjednik vijeća daje na glasovanje prijedlog vijećnika Branka Rođaka da vrtić za djecu s područja Općine Podravske Sesvete bude do kraja ove godine besplatan, te nakon glasovanja konstatira da sa 5 glasova „ZA“ i 5 glasova „SUZDRŽANI“ prijedlog nije prihvaćen.

        Predsjednik vijeća provodi glasovanje za predloženu odluku, a nakon glasovanja konstatira da sa 4 glasa „ZA“, 2 glasa „PROTIV“ i  4 glasa „SUZDRŽANI“ nije donijeta Odluka o cijeni usluga Dječjeg vrtića „Leptirići“ Podravske Sesvete.
                                                                   Točka 10.

Odluku o načinu utvrđivanja osnovne plaće radnika u

Dječjem vrtiću „Leptirići“ Podravske Sesvete

**************************************************************************
    Predsjednik vijeća otvara raspravu, te predlaže da u članku 7. umjesto „suglasnost općinskog načelnika“ bude „suglasnost osnivača“.
    Pročelnik odgovara da vijeće inače proračunom odlučuje i osigurava sredstava vrtića za zaposlene, a ovom odlukom se određuje da suglasnost daje općinski načelnik što je potrebno radi operativnog zapošljavanja pogotovo na kraće vremensko razdoblje.

    Vijećnik Dražen Nađ pita koja je osnovica za obračun plaće na što mu zamjenik načelnika odgovara da to nije tema ove točke, a pročelnik se nadovezuje da se ovom odlukom odlučuje samo o koeficijentima.

    Na pitanje vijećnice Silvane Kolar da li će biti financirani putni troškovi, zamjenik načelnika odgovara da hoće.
     Predsjednik Općinskog vijeća daje na glasovanje svoj amandman na točku 7. prijedloga odluke  da se  „suglasnost općinskog načelnika“ zamjeni sa  „suglasnost osnivača“, te nakon provedenog glasovanja konstatira da je sa 7 glasova „ZA“ i 3 glasa „SUZDRŽANI“ amandman usvojen.

     Predsjednik vijeća daje na glasovanje prijedlog odluke sa usvojenim amandmanom, te nakon provedenog glasovanja konstatira da je sa 7 glasova „ZA“ i 3 glasa „SUZDRŽANI“ donijeta Odluka o načinu utvrđivanja osnovne plaće radnika u Dječjem vrtiću „Leptirići“ Podravske Sesvete, koja je sastavni dio izvornika ovog Zapisnika.
                                                                     Točka 11.
Izvješće o provedbi Plana gospodarenja otpadom Općine Podravske Sesvete za razdoblje od 2017. do 2022. godine za 2019. godinu

**************************************************************************
      Predsjednik vijeća otvara raspravu.

      S obzirom da nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ prihvaćeno Izvješće o provedbi Plana gospodarenja otpadom Općine Podravske Sesvete za razdoblje od 2017. do 2022. godine za 2019. godinu, i koje je sastavni dio izvornika ovog Zapisnika.
                                                                      Točka 12.

Izvješće o radu općinskog načelnika Općine Podravske Sesvete za razdoblje od 1. siječnja do 30. lipnja 2020. godine

***********************************************************************
    Predsjednik vijeća otvara raspravu.

    Vijećnik Dražen Nađ traži izvješće o provedenoj dodjeli sredstava za kupnju vatrogasnog vozila kao što je to bilo ranije obećano, a s obzirom da je bila isplaćena nagrada za radne rezultate djelatnici na stručnom osposobljavanju traži odgovor po kojem je kriteriju nagrada isplaćena i da li je takva nagrada već i prije bila isplaćivana kojem djelatniku.

    Vijećnica Silvana Kolar pita koji je iznos nagrade isplaćen.

    Zamjenik načelnika odgovara da će vijećnici na ova pitanja dobiti pisani odgovor.

    S obzirom da više nije bilo rasprave predsjednik vijeća provodi glasovanje, a nakon glasovanja konstatira da sa 4 glasa „ZA“, 2 glasa „PROTIV“ i 4 glasa „SUZDRŽANI“ nije usvojeno Izvješće o  radu općinskog načelnika Općine Podravske Sesvete za razdoblje od 1. siječnja do 30. lipnja 2020. godine.
                                                                      Točka 13.

Zaključak o usvajanju Izvješća o korištenju sredstava Proračunske zalihe za razdoblje od 1. ožujka do 31. srpnja 2020. godine

 **************************************************************************
        Predsjednik vijeća otvara raspravu.        
        S obzirom da nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“, donijet Zaključak o usvajanju Izvješća o korištenju sredstava Proračunske zalihe za razdoblje od 1. ožujka do 31. srpnja 2020. godine, koji je sastavni dio izvornika ovog Zapisnika.
                                                                   Točka 14.

Odluka o određivanju pravnih osoba od interesa za sustav civilne zaštite
 Općine Podravske Sesvete

**************************************************************************
    Predsjednik vijeća otvara raspravu, te predlaže da se u članku 2. odluke doda pod rednim brojem 6. „Udruga privatnih šumovlasnika „Prek“- ljudski resursi“, što je općinski načelnik i prihvatio.

    S obzirom da više nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o određivanju pravnih osoba od interesa za sustav civilne zaštite Općine Podravske Sesvete, koja je sastavni dio izvornika ovog Zapisnika.
Točka 15.

Zaključak o odnosu općinskog načelnika i Općinskog vijeća
Općine Podravske Sesvete
**************************************************************************
    Predsjednik vijeća otvara raspravu.

    Na pitanje vijećnice Renate Štefec tko je predlagatelj ovog zaključka, predsjednik vijeća odgovara da je predlagatelj on, a na pitanje koji se članci Statuta i Poslovnika krše, predsjednik odgovara da je u prijedlogu Zaključka napisano obrazloženje.
    S obzirom da više nije bilo rasprave  predsjednik vijeća provodi glasovanje, a nakon glasovanja konstatira da je sa 7 glasova „ZA“, 1 glasom „PROTIV“ i 2 glasa „SUZDRŽANI“ donijet Zaključak o odnosu općinskog načelnika i Općinskog vijeća Općine Podravske Sesvete, koji je sastavni dio izvornika ovog Zapisnika.
   Općinski načelnik i zamjenik općinskog načelnika napuštaju sjednicu u 21.55 sati.

                                                                   Točka 16.

Razno **************************************************************************
        Predsjednik vijeća otvara raspravu.

        Vijećnik Branko Rođak navodi da je nakon osnutka općine htio da se dječja igraonica napravi u staroj školi, ali njegov prijedlog nije prošao. Navodi da smo slušali prijašnjih godina na vijeću kakvi su bili problemi za dobivanje sredstava za izgradnju vrtića, tek je prije tri-četiri godine  došlo do promjene i sve općine koje su zatražile financiranje to su i dobile. Dakle, nije ovisilo o vijeću nego o tada važećim zakonima. Smatra da je stalno spočitavanje zamjenika načelnika prema njemu iz osobne mržnje jer drugih razloga za to nema.
        S obzirom da više nije bilo pitanja niti rasprave predsjednik vijeća zatvara sjednicu u 22.00 sata.

Zapisničar:                                                                                       Predsjednik:
Jasminka Miloš                                                                        dr.sc.Vlado Halusek, prof.

